बुमराह ने NCA में शुरू किया रिहैब, अगले हफ्ते अय्यर की सर्जरी, पंत को भी बेंगलुरु बुलाया
Get the latest medical update on Indian cricketers Jasprit Bumrah and Shreyas Iyer. Stay informed about their injuries and recovery process. Stay up-to-date with the latest news and updates on their health. भारतीय क्रिकेट बोर्ड (BCCI) ने टीम इंडिया के तेज गेंदबाज जसप्रीत बुमराह और बल्लेबाज श्रेयस अय्यर पर मेडिकल अपडेट जारी किया है।
WTC फाइनल से पहले BCCI अपने चोटिल खिलाड़ियों की फिटनेस पर तेजी से काम कर रहा है। सूत्र बताते हैं कि बोर्ड 7-11 जून के बीच होने जा रहे फाइनल से पहले अपने ज्यादा से ज्यादा चोटिल खिलाड़ियों को फिट करने का प्रयास कर रहा है। इसके चलते बोर्ड ने बुमराह-अय्यर की सर्जरी के अलावा पंत को बेंगलुरु बुलाया है।
शनिवार को जारी अपडेट में बोर्ड ने बताया कि जसप्रीत बुमराह की सफल सर्जरी हो चुकी है और वे रिहैबिटेशन के लिए बेंगलुरु स्थिति नेशनल क्रिकेट अकादमी (NCA) पहुंच चुके हैं, जबकि श्रेयस अय्यर की सर्जरी अगले हफ्ते होगी। सर्जरी के बाद अय्यर भी NCA में रिहैब करेंगे।
इन दोनों के अलावा, बोर्ड ने कार एक्सीडेंट में घायल विकेटकीपर ऋषभ पंत को भी रिहैब के लिए बेंगलुरु बुला लिया है। पिछले दिनों अरुण जेटली स्टेडियम जाने के कारण पंत के घुटनों का दर्द बढ़ गया था। पढ़ें खबर
बोर्ड के सूत्र बताते हैं कि BCCI अपने ज्यादा से ज्यादा खिलाड़ियों को फिट करना चाह रहा है।
अब 2 पॉइंट्स में जानिए BCCI की मेडिकल अपडेट...
बुमराह सितंबर-2022 से क्रिकेट मैदान से दूर हैं
बता दें कि बुमराह पिछले साल सितंबर से क्रिकेट मैदान से दूर हैं। उन्होंने पिछले साल 25 सितंबर को ऑस्ट्रेलिया के खिलाफ टी-20 के रूप में आखिरी इंटरनेशनल मैच खेला था। इसके बाद इंजरी के कारण वे टी-20 वर्ल्ड कप नहीं खेल सके। इस टूर्नामेंट में टीम इंडिया सेमीफाइनल हार कर बाहर हो गई थी। बुमराह इंजरी के कारण ही टी-20 एशिया कप का भी हिस्सा नहीं बन सके थे। टीम इंडिया इस टूर्नामेंट के फाइनल में भी नहीं पहुंच सकी थी।
ग्राफिक्स में देखिए जसप्रीत बुमराह का इंटरनेशनल परफॉर्मेंस...
अहमदाबाद टेस्ट में बैटिंग करने नहीं उतरे थे अय्यर 
इंडिया के टॉप ऑर्डर बल्लेबाज अय्यर पिछले महीने ऑस्ट्रेलिया के खिलाफ अहमदाबाद टेस्ट और वनडे सीरीज भी नहीं खेल सके थे। अय्यर लोअर बैक इंजरी के चलते ऑस्ट्रेलिया के खिलाफ पिछले महीने अहमदाबाद टेस्ट में बल्लेबाजी नहीं करने उतरे थे, तभी से वह मैदान से दूर हैं।
ग्राफिक्स में देखिए श्रेयस अय्यर का इंटरनेशनल परफॉर्मेंस...
घर जाते वक्त पिछले साल 30 दिसंबर को हुआ था एक्सीडेंट
पिछले साल 30 दिसंबर को पंत एक हादसे का शिकार हो गए थे। वे कार से दिल्ली से देहरादून अपनी मां से मिलने जा रहे थे। उनकी मर्सिडीज अनियंत्रित होकर डिवाइडर से जा टकराई, जिसके बाद उसमें आग लग गई और पलट गई। एक्सीडेंट के बाद पंत जलती हुई कार की खिड़की तोड़कर खुद ही बाहर निकले। लोग बचाने पहुंचे तो बोले- मैं ऋषभ पंत हूं। उन्हें सिर, पीठ और पैर में गंभीर चोटें आई थीं।